පසුගිය සැප්තැම්බරයේ පැවති ජිනීවා මානව හිමිකම් මණ්ඩල සැසියේදී ශ්‍රී ලංකාව පිළිබඳ සිය වාචික වාර්තාව ඉදිරිපත් කළ මානව හිමිකම් කොමසාරිස් නවනීදන් පිල්ලේ මෙරට මානව හිමිකම් තත්ත්වය වැඩිදියුණු කරලීම සඳහා කාලවිරාමයක්ද ලබා දුන්නා. 2014 වසරේ මාර්තු වනවිට එවැනි ප්‍රගතියක් ලැබීමට අපොහොසත් වුවහොත් ඒ සඳහා ජාත්‍යන්තර යාන්ත්‍රණයක් සැකසීමට සිදුවනු ඇති බවයි ඇය එහිදී කියා සිටියේ.